شەفەق نیوز/ حکومەت عراقی، رووژ سێشەممە، ئاشکرا کرد لە پەیمانیگ لە ئەرکان شەهاب ئەحمەد وەزیر پەیوەنیەگان، و دەسکیشانەوەی ئەگەر خزمەت 4 لە سەرەتای ساڵ ئایندە نەکەفێدە کار.ئەحمەد مەلا تەڵال قسەکەر وەناو حکومەتەگە لە کۆنگرەیگ رۆژنامەوانی ك ئاژانس شەفەق نیوز ئامادەی بوی وت: ئەنجومەن وەزیران باس نووەوکردن مووڵەت کۆمپانیای پەیوەندیەگان کرد ئەرا پەنج ساڵ وە مەرجیگ قەرزەگان بیەن وە خزمەت نەوەی چوارم بارن، و دووپاتکرد؛ هیچ مووڵەتیگ نووەو نیەکریرێد وەرجە وەرگردن ٥% لە قەرزەگان.مەلا تەڵال وتیش: وەزیر پەیوەندیەگان پەیمان دا وەدەسکیشانەوەی لە حکومەتەگە ئەگەر خزمەت 4G لە سەرەتای ساڵ ئایندە نەکەفێدە کار.وەزارەت پەیوەندیەگان لە ١٣ حوزەیران گوزەیشتە، دەسکردە ئۆپراسیۆن "سەدمە" وە فەرمان سەرۆک وەزیرەیل، ئەرا ئاشکراکردن و دژایەتی قاچاخ بڕ ئەنترنێت لە عراق، ک خوەی گەوراترین ئۆپراسیۆن تایەبەتی هابەشانەیگە.وەزارەتەگە لە ری ئاژانس شەفەق نیوز دویەکە دووشەممە، دووپاتکرد لە وەردەوامی ئۆپراسیۆن "سەدمە" ک خوازێد قاچاخی لە بڕ ئەنترنێت بووسنێد، و ئاشکراکرد ک ده‌ستهات ئەو ئۆپراسیۆنە نزیکەی ١٣ ملیار دینارە.
